Mažieji Mostaičiai

Mažieji Mostaičiai – kaimas pietvakarinėje Plungės rajono savivaldybės dalyje, 3 km į šiaurės rytus nuo Kulių, prie kelio  ir Alanto upės.

 Geografija 

Kaimo žemės plyti į rytus nuo Kulių miestelio. Šiaurine jų dalimi praeina kelias , abipus kurio išsidėstę gyvenvietės sodybos. Į pietus nuo kelio rytine ir šiaurine kaimo dalimi teka Alantas, kuris šiaurės rytiniame kaimo pakraštyje užtvenktas: čia įrengtas Kulių III tvenkinys. Pietinėje kaimo žemių dalyje laukuose išsimėtę kelios vienkieminės sodybos, link kurių veda nuo Rietavo kelio pareinantis lauko kelias. Iš šiaurės, rytų ir pietų pusių kaimo žemes juosia miškai. Pietrytinėje kaimo dalyje, šalia Mižuikų miško telkšo Mažųjų Mostaičių pelkė, nuo kurios vakarų kryptimi teka Lenkenio upelis – kairysis Alanto intakas. Prie Alanto kaimo rytiniame pakraštyje vidury laukų stūkso Mažųjų Mostaičių I senosios kapinės, gyvenvietės centrinėje dalyje – Mažųjų Mostaičių kapinynas ir Mažųjų Mostaičių II senosios kapinės. Į vakarus nuo šių kapinių kelių kryžkelėje stovi etnokultūrinė sodyba. Šiaurės vakariniu pakraščiu praeina kelias . Šiaurėje Mažieji Mostaičiai ribojasi su Vieštovėnų, rytuose – Mižuikų, pietuose – Didžiųjų Mostaičių, vakaruose – Kumžaičių, šiaurės vakaruose – Karklėnų kaimais.

 Istorija 

Archeologijos radiniai ir paminklai liudija, kad Mažųjų Mostaičių žemėse prie Alanto upelio pirmieji sėslūs gyventojai įsikūrė I tūkstantmetyje.Bronius Dakanis. Kulių apylinkių žvalgymai. – Archeologiniai tyrinėjimai Lietuvoje 2006 metais. – Vilnius, 2007. – P. 453

Kaimas susiformavo po Valakų reformos, XVI a. antroje pusėje.

1846 m. jame buvo 14 dūmų,Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846. – S. 165 o kaimo gyventojų dvasiniu gyvenimu rūpinosi Kulių parapijos kunigai. Mažuosiuose Mostaičiuose buvo Kulių klebonijai priklausė žemės sklypas, kuriam administruoti prie Rietavo kelio buvo pastatyta ūkinė sodyba. Klebonijos žemėje 1900 m. buvo kasamas smėlis mūrinės Kulių bažnyčios statybai.

1923 m. kaime buvo 29 sodybos.Lietuvos apgyventos vietos. – Kaunas, 1925. – P. 116

Po Antrojo pasaulinio karo apylinkės miškuose veikė Žemaičių apygardos partizanai. Jie 1950 m. kaime nušovė kolūkio pirmininką J. Jonauską.

Sovietmečiu kaimas priklausė „Pergalės“ kolūkiui, kurio administracinis centras veikė Kulių miestelyje. 1975 m. kaimo laukai buvo numelioruoti (melioracijos projekto autorius A. Bitautas), dauguma per Lietuvos žemės reformą iškilusių vienkieminių sodybų nugriauta.


 Gyventojai 

 Kultūros paveldas 
 Mažųjų Mostaičių kapinynasLietuvos TSR kultūros paminklų sąrašas. – Vilnius, 1973. – P. 274, ril. Nr. 924 (I tūkst. II pusė – II tūkst. pr.)
 Mažųjų Mostaičių I senosios kapinėsValstybės archeologijos komisijos medžiaga. – Kultūros paveldo centro paveldosaugos biblioteka. – F. 1, ap. 1, b. 36. – L. 222, 223 (XVI–XX a. pr.)
 Mažųjų Mostaičių II senosios kapinės (XVIII–XIX a. pr.)
 KoplytėlėLietuvos Respublikos istorijos ir kultūros paminklų sąrašas. – Vilnius, 1993. – P. 322 (XX a.)
 Etnoarchitektūrinė sodyba (namas, svirnas, tvartas su daržine) (XIX a. II pusė – XX a. I pusė)

 Šaltiniai 

 Galerija 

 Nuorodos 
 Valstybės archeologijos komisijos medžiaga 
 Bronius Dakanis. Kulių apylinkių žvalgymai 2006 metais




Kategorija:Plungės rajono savivaldybės gyvenvietės